विक्स.कॉम लि. (उच्चारण: विक्स डॉट कॉम लिमिटेड; अंग्रेजी: Wix.com Ltd.) एगो इजराइली सॉफ्टवेयर कंपनी बा जे क्लाउड-आधारित वेब डेवेलपमेंट के सर्विस उपलब्ध करावे ला। ई अपना यूजर लोग के एचटीएमएल5 वेबसाइट आ मोबाइल साइट बनावे के सुबिधा देला आ एह सुबिधा सभ में सभसे आसानी के बात ई बाटे कि अइसन साइट बनावे खातिर इहाँ ड्रैग-एंड-ड्रॉप (घींची-आ-छोड़ीं) औजार मौजूद बाड़ें। एकरे हेडक्वार्टर आ औरी ऑफिस सभ जे इजराइल में बाड़ें, उनहन के अलावा ब्राजील, कनाडा, जर्मनी, भारत, आयरलैंड, लिथुआनिया, अमेरिका आ युक्रेन में एकर ऑफिस बाड़ें।